Komisjoni määrus (EÜ) nr 1631/2000,

25. juuli 2000,

millega muudetakse määrust (EMÜ) nr 2077/85 (millega kehtestatakse ananassikonservide tootmistoetuse süsteemi üksikasjalikud rakenduseeskirjad) ning kinnitatakse 2000/2001. turustusaastaks ananassikonservide tootmistoetus ning ananassitootjatele makstav miinimumhind

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. märtsi 1977. aasta määrust (EMÜ) nr 525/77, millega kehtestatakse ananassikonservide tootmistoetuste süsteem, [1] viimati muudetud määrusega (EMÜ) nr 1699/85, [2] eriti selle artiklit 8,

ning arvestades järgmist:

(1) Komisjoni 25. juuli 1985. aasta määruses (EMÜ) nr 2077/85, [3] viimati muudetud määrusega (EMÜ) nr 2033/91, [4] sätestatakse määrusega (EÜ) nr 525/77 kehtestatud tootmistoetuse süsteemi üksikasjalikud eeskirjad ning eelkõige toetuse saamise tingimustele vastavad tooted.

(2) Ühenduse ananassisektor toodab lisaks tervete ananassidega ja ananassitükkidega konservidele ka konserve purustatud ananassidest (väikesed puuviljatükid ja -ribad), mis saadakse viljade peenestamisel ning mida esitletakse peeneks purustatud ananassidena. Seepärast tuleks toetuse saamise tingimustele vastav toode täpsemalt määratleda ning muuta määrust (EMÜ) nr 2077/85.

(3) Komisjoni määrus (EMÜ) nr 1558/91, [5] millele viidatakse määruse (EMÜ) nr 2077/85 artikli 1 lõikes 2, on kehtetuks tunnistatud ja asendatud komisjoni 19. märtsi 1997. aasta määrusega (EÜ) nr 504/97, millega kehtestatakse puu- ja köögiviljatoodete tootmistoetuste süsteemi käsitleva nõukogu määruse (EÜ) nr 2201/96 üksikasjalikud rakenduseeskirjad, [6] viimati muudetud määrusega (EÜ) nr 1607/1999. [7] Seepärast tuleks eespool nimetatud artiklis vastavalt täpsustada viiteid määrusele (EÜ) nr 504/97.

(4) Miinimumhind ja ananassikonservide tootmistoetus tuleks 2000/2001. turustusaastaks kindlaks määrata määruse (EMÜ) nr 525/77 artiklite 4 ja 5 põhjal, tehes vahet määruse (EMÜ) nr 2077/85 artiklis 1 määratletud kahel tooteliigil.

(5) Puu- ja köögiviljatooteturu korralduskomitee ei ole oma eesistuja määratud tähtaja jooksul arvamust avaldanud,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 2077/85 artikkel 1 asendatakse järgmisega:

"Artikkel 1

1. Määrusega (EMÜ) nr 525/77 ettenähtud tootmistoetuste süsteemi kohaldamisel tähendab "ananassikonserv" koore ja südamikuta kuumtöödeldud ananasse, mis on pakitud hermeetiliselt suletud pakenditesse, milles katvaks vedelikuks on suhkrusiirup või oma mahl, ning mis kuuluvad CN-koodide ex20082051, ex20082059, ex20082071, ex20082079, ex20082091 ja ex20082099 alla, ja

a) mida esitletakse tervetena või tükkidena, mille puhul viljade vedelikuta netomass moodustab vähemalt 58 % tootepakendi netomassist; või

b) mida esitletakse peeneks purustatud tükkidena või ribadena, mille puhul viljade vedelikuta netomass moodustab vähemalt 73 % tootepakendi netomassist.

2. Kõnealuse tootmistoetuste süsteemi suhtes kohaldatakse määruse (EÜ) nr 504/97 artikli 1 lõike 2 punkte o ja p, artikleid 3 ja 4, artikli 7 lõikeid 1, 2 ja 4, artikleid 8, 9 ja 10, artikli 11 lõiget 1, artikleid 14 ja 15 ning artikli 16 lõikeid 2–7."

Artikkel 2

2000/2001. turustusaastal:

a) on tootjatele ananasside eest makstav määruse (EMÜ) nr 525/77 artiklis 4 osutatud miinimumhind 41,413 eurot tootjalt saadud koguse netomassi 100 kilogrammi kohta;

b) on kõnealuse määruse artiklis 5 osutatud ananassikonservide tootmistoetus 111,925 eurot netomassi 100 kilogrammi kohta määruse (EMÜ) nr 2077/85 artikli 1 lõike 1 punktis a osutatud toodete puhul ja 240,067 eurot netomassi 100 kilogrammi kohta määruse (EMÜ) nr 2077/85 artikli 1 lõike 1 punktis b osutatud toodete puhul.

Artikkel 3

Käesolev määrus jõustub Euroopa Ühenduste Teatajas avaldamise päeval.

Käesolevat määrust kohaldatakse alates 1. juunist 2000.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 25. juuli 2000

Komisjoni nimel

komisjoni liige

Franz Fischler

[1] EÜT L 73, 21.3.1977, lk 46.

[2] EÜT L 163, 22.6.1985, lk 12.

[3] EÜT L 196, 26.7.1985, lk 28.

[4] EÜT L 186, 12.7.1991, lk 32.

[5] EÜT L 144, 8.6.1991, lk 31.

[6] EÜT L 78, 20.3.1997, lk 14.

[7] EÜT L 190, 23.7.1999, lk 11.

--------------------------------------------------